แฟนมีอาการปวดท้องน้อยบริเวณล่างขวาหลังจากเสร็จธุระ มีโอกาสท้องมั้ยครับ
สวัสดีค่ะ อาการปวดท้องน้อยล่างขวาหลังปัสสาวะอาจเกิดจาก-กระเพาะปัสสาวะอักเสบ เป็นไปได้มากที่สุด มักปวดมากทันทีหลังปัสสาวะเสร็จ-กล้ามเนื้ออักเสบ อาจสัมพันธ์กับท่าทาง มีจุดกดเจ็บ-อวัยวะภายในอุ้งเชิงกรานอักเสบ อาจมีไข้ ตกขาวผิดปกติ-ลำไส้อักเสบอาจมีถ่ายเหลวร่วมด้วย-ภาวะแทรกซ้อนจากการตั้งครรภ์ แต่มักมีเลือดออกจากช่องคลอดร่วมด้วยการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและปวดของกระเพาะปัสสาวะ งดการมีเพศสัมพันธ์ไปก่อนควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว หรือหากไม่พบว่ามีปัสสาวะติดเชื้อ อาจต้องหาสาเหตุอื่นๆต่อไป การยืนยันการตั้งครรภ์ทำได้โดยการตรวจปัสสาวะหรือตรวจเลือดค่ะ